૨૦૦૪-૨૦૦૫ના વર્ષ દરમિયાન ગુજરાતમાં ભાજપ સરકાર હતી અને તેના મુખ્યમંત્રી મોદી હતા. એ વર્ષમાં ગુજરાતે ગામડે રહેતાં જે કુટુંબોની આવક ૫૦૧ રૂપિયા ૫૮ પૈસાથી ઓછી હતી અને શહેરી વિસ્તારમાં રહેતાં જે કુટુંબની માસિક આવક ૬૫૯ રૂપિયા ૧૮ પૈસા હતી તેમને ‘ગરીબીની રેખા’ નીચે ગણ્યા. આ પ્રમાણે જોતાં ગુજરાતના ગામડે રહેતાં ૧ કરોડ ૨૮ લાખ ૫૦૦ લોકો અને શહેરમાં રહેતાં ૪૨ લાખ ૯૦ હજાર લોકો અત્યંત ‘ગરીબ’ ગણાયા. એટલે કે આખા ગુજરાતમાં ૧ કરોડ ૭૧ લાખ ૪૦ હજાર લોકો ‘ગરીબાઈની રેખા’ નીચે જીવતા હતા. આ થઈ આખા ગુજરાતની ૩૧.૬ ટકા વસ્તી.